
“ВОДОСНАБДЯВАНЕ  И  КАНАЛИЗАЦИЯ” – ООД

   Силистра,  ул. “Баба  Тонка” №19,  тел. 086/820560,  факс 086/820558, e-mail: vikss@vik-ss.com 

ОПИСАНИЕ,ПРЕДМЕТ И УСЛОВИЯ

ЗА УЧАСТИЕ В ПУБЛИЧНО СЪСТЕЗАНИЕ ЗА

ВЪЗЛАГАНЕ НА ОБЩЕСТВЕНА ПОРЪЧКА

 С ПРЕДМЕТ:
ИНКАСИРАНЕ СУМИТЕ ЗА ИЗВЪРШЕНИ ВиК-УСЛУГИ НА АБОНАТИТЕ

ОТ СЕКТОР “НАСЕЛЕНИЕ” НА ТЕРИТОРИЯТА НА ОБЛАСТ СИЛИСТРА 
1.ВЪЗЛОЖИТЕЛ НА ПОРЪЧКАТА

“ВОДОСНАБДЯВАНЕ И КАНАЛИЗАЦИЯ” ООД - гр. СИЛИСТРА, ЕИК 828050351, със седалище и адрес на управление: гр.Силистра, ул.”Баба Тонка” №19, IBAN: BG20UBBS72691010003210, BIC: UBBSBGSF при ОББ-клон Силистра, Интернет адрес: vik-silistra.com
2.  ПРОЦЕДУРА, ПРАВНО ОСНОВАНИЕ ЗА ПРОВЕЖДАНЕ НА ПРОЦЕДУРАТА. МОТИВИ ЗА ИЗБОР. ПРЕДМЕТ, СРОК И МЯСТО ЗА ИЗПЪЛНЕНИЕ. КРИТЕРИЙ ЗА ВЪЗЛАГАНЕ.

Вид на процедурата – ПУБЛИЧНО СЪСТЕЗАНИЕ.

Възложителят обявява настоящата процедура за възлагане на обществена поръчка по чл. 18, ал. 1, т.12 от ЗОП.  

Правно основание, мотиви :
 Съгласно чл.19, ал.2 от ЗОП в качеството си на секторен възложител,  чл.20 , ал.2 и чл.21, ал.8 от ЗОП, съобразно действителната обща стойност на поръчките от същия вид, които са възложени през предходните 12 месеца, коригирана с евентуалните промени в количеството или стойността, които биха могли да настъпят след възлагането на поръчката.
За нерегламентираните в настоящата документацията за участие условия по провеждането на процедурата, се прилагат разпоредбите на Закона за обществените поръчки и подзаконовите му нормативни актове, както и приложимите национални и международни нормативни актове, съобразно с предмета на поръчката.

 Предмет на поръчката:  „Инкасиране сумите за извършени ВиК - услуги на абонатите от сектор “Население” на територията на Област Силистра”
Обособени позиции:

ОП №1 – Инкасиране сумите за извършени ВиК - услуги на абонатите от сектор “Население” на територията на Област Силистра, включително с ресурси и софтуер на Възложителя за населените места по приложение-ОБЕКТИ.
ОП №2 - Инкасиране сумите за извършени ВиК - услуги на абонатите от сектор “Население” на територията на Област Силистра, с ресурси и софтуер на Изпълнителя.
Прогнозна стойност: Прогнозна обща стойност на поръчката е 150 000 (сто и петдесет хиляди) лева.
- ОП1-105 000 лв.
- ОП2-  45 000 лв.
Източник на финансиране: собствени средства.

 Начин на образуване на предлаганата цена: Предлаганата цена представлява възнаграждение върху събраните дължими суми за получени ВиК услуги, изразено в процент. 

За ОП1-процента не може да е по-висок от 1,5%.

За ОП2-процента не може да е по-висок от 1,2%.

Срокът за изпълнение на поръчката е 24 (ДВАДЕСЕТ И ЧЕТИРИ) месеца.


Критерий за оценка на офертата:     Класирането на офертите се извършва, като икономически най-изгодната оферта се определя въз основа на критерии за възлагане: „най-ниска цена”.
За най-ниска цена се счита най-ниския предложен процент върху събраните дължими суми.

Участниците в процедурата могат да подават оферти  както за комплексно изпълнение на поръчката, така и по обособени позиции.

Възложителят не допуска варианти в представяните оферти.

3.ИЗИСКВАНИЯ .
3.1. Изисквания към участниците.
Участник в процедурата за възлагане на обществена поръчка, може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява строителство, доставки или услуги съгласно законодателството на държавата,в която е установено и които отговарят на изискванията посочени в ЗОП и обявените от Възложителя изисквания в документацията за участие.



В случай че участникът е обединение, което не е юридическо лице, съответствието с критериите за подбор се доказва от един или повече от участниците в  обединението. 
Възложителят не поставя изискване за създаване на юридическо лице,  в случай че избраният за Изпълнител участник е обединение от физически и/или юридически лица.

Когато участникът в процедурата е обединение, което не е регистрирано като юридическо лице, то следва да представи договор или споразумение за учредяване на обединението (оригинал или нотариално заверено копие) и регистрация съгласно чл. 3, ал. 1, т. 6 от Закона за регистър Булстат. 

Не се допускат промени в състава на обединението след подаването на офертата.

Кандидатите и участниците посочват в заявлението или офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.  Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. В противен случай възложителят изисква замяна на подизпълнителя, който не отговаря на условията;
3.2. Условия за допустимост.


3.2.1. Не може да участва във възлагането на обществената поръчка лице, съответно Възложителят ще отстрани от участие в процедурата всеки участник, при който е налице някое от следните обстоятелства: 

3.2.1.1. е осъден с влязла в сила присъда, освен ако е реабилитиран, за престъпление по чл. 108а, чл. 159а–159г, чл. 172, чл. 192а, чл. 194–217, чл. 219–252, чл. 253–260, чл. 301–307, чл. 321, 321а и чл. 352–353е НК;

3.2.1.2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

3.2.1.3. има задължения за данъци и задължителни осигурителни вноски по смисъла на чл. 162, ал. 2, т. 1 ДОПК и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила; това правило не се прилага, когато:

- се налага да се защитят особено важни държавни или обществени интереси;

- размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година (чл. 54, ал. 3 ЗОП);

3.2.1.4. е налице неравнопоставеност в случаите по чл. 44, ал. 5 ЗОП – когато не може да се осигури спазване на принципа за равнопоставеност, кандидатът или участникът, участвал в пазарните консултации и/или в подготовката за възлагане на поръчката, се отстранява от процедурата, ако не може да докаже, че участието му не води до нарушаване на този принцип;

3.2.1.5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

3.2.1.6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301–305 от  КТ или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

3.2.1.7. е налице конфликт на интереси, който не може да бъде отстранен (чл. 54, ал. 1 от ЗОП).

Основанията по т. 3.2.1.1, 3.2.1.2. и 3.2.1.7 се отнасят за лицата, които представляват участника или кандидата, членовете на управителни и надзорни органи и за други лица, които имат правомощия да упражняват контрол при вземането на решения от тези органи (чл. 54, ал. 2 от ЗОП).

Посочените в т. 3.2.1.1.-т.3. 2.1.7. изисквания се отнасят както за участника, така и когато участникът е обединение - за всяко от лицата, включени в обединението. 

3.2.2. Възложителят ще отстрани от участие в процедурата и участник който е: 

3.2.3.1. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на (чл. 740 от ТЗ), или е преустановил дейността си, а в случай че кандидатът или участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен;

3.2.3.2. лишен е от правото да упражнява определена професия или дейност съгласно законодателството на държавата, в която е извършено деянието;

3.2.3.3. сключил е споразумение с други лица с цел нарушаване на конкуренцията, когато нарушението е установено с акт на компетентен орган;

3.2.3.4. доказано е, че е виновен за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

3.2.3.5. опитал е да:

а) повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществена поръчка, като основанията по т. 5 се отнасят за лицата, които представляват участника или кандидата, членовете на управителни и надзорни органи и за други лица, които имат правомощия да упражняват контрол при вземането на решения от тези органи (чл. 55, ал. 1 и 3 от ЗОП).

 Кандидат или участник, за когото са налице основания по раздел 3.2.1 и посочените от възложителя обстоятелства в раздел 3.2.2 от настоящата процедура, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване.  
Възложителят преценява предприетите от кандидата или участника мерки, като отчита тежестта и конкретните обстоятелства, свързани с престъплението или нарушението. В случай че предприетите от кандидата или участника мерки са достатъчни, за да се гарантира неговата надеждност, възложителят не го отстранява от процедурата.

Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата, в зависимост от вида и етапа, на който се намира процедурата.

Кандидат или участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената възможност да представи доказателства, че е предприел мерки, които гарантират неговата надеждност за времето, определено с присъдата или акта (чл. 56 от ЗОП).

Освен на основанията по чл. 54 и 55 от ЗОП възложителят отстранява от процедурата:

1. кандидат или участник, който не отговаря на поставените критерии за подбор или не изпълни друго условие, посочено в обявлението за обществена поръчка, поканата за потвърждаване на интерес или в покана за участие в преговори, или в документацията;

2. участник, който е представил оферта, която не отговаря на:

а)
предварително обявените условия на поръчката;

б)
правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП;

3. участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 – 5 от ЗОП;

4. кандидати или участници, които са свързани лица.(чл.107 от ЗОП).

При подаване на оферта участникът декларира липсата на основанията за отстраняване и съответствие с критериите за подбор, чрез представяне на единен европейски документ за обществени поръчки (ЕЕДОП). В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.

Когато кандидатът или участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа въпросната информация.

Кандидатите и участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална.

Възложителят може да изисква от участниците и кандидатите по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

Стандартният образец на ЕЕДОП е включен като Приложение № 2 към Регламент за изпълнение (ЕС) 2016/7 на Европейската комисия от 05.01.2016 г. за установяване на стандартния образец за единния европейски документ за обществени поръчки.
Преди сключването на договора за обществена поръчка, участника, определен за изпълнител, трябва да предостави актуални документи,  удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

            3.3.ИЗИСКВАНИЯ ЗА ИЗПЪЛНЕНИЕ. СПЕЦИФИКАЦИЯ. МИНИМАЛНИ ИЗИСКВАНИЯ.

Изпълнителят на поръчката извършва инкасиране на сумите за предоставените ВиК-услуги на абонатите от сектор “Население” на територията на Силистренска област от името на ВЪЗЛОЖИТЕЛЯ.


 3.3.1.Спецификация:  Конкретните населени места, в които ще се извършва услугата по ОП 1, се определя в Приложение–ОБЕКТИ, което се прилага към договора за изпълнение на поръчката.


 Събирането на дължимите суми се извършва от изпълнителя на основа предоставената месечна информация от страна на възложителя във вид на компютърни фактури и на електронна база данни.


По ОП1 възложителят предоставя на изпълнителя на поръчката и специализиран програмен продукт.


 Възложителят оказва методическа помощ и обучение на лицата, пряко заети с изпълнението на поръчката.

 Възложителят зарежда електронната база данни и доставя компютърните фактури с новите задължения в сектора, до втория работен ден на текущия месец.

 Изпълнителят отчита събраните средства на възложителя по следната схема:


а) сумите, събирани на компютърни каси – ежедневно, по банков път;


б) сумите, събирани по компютърни фактури – авансово, на вноски, независимо от размера на събраните от изпълнителя задължения, по следната схема:

-първа вноска - в размер не по-малък от 10% от общото месечно задължение, в срок не по-късно от 10-то число на текущия месец;


-втора вноска - в размер не по-малък от 25% от общото месечно задължение, в срок не по-късно от 14-то число на текущия месец;


-трета вноска - в размер не по-малък от 20% от общото месечно задължение, в срок не по-късно от 20-то число на текущия месец;

-четвърта вноска-окончателно разплащане до предпоследния работен ден на текущия месец;


Неплатените компютърни фактури се връщат на Възложителя в предпоследния работен ден на текущия месец, след извършена ревизия.


Инкасирането на сумите от Изпълнителя се извършва съобразно действащото в момента данъчно и счетоводно законодателство.

За ОП №2 – Изпълнителят задължително трябва да има съществуващи  и работещи центрове, за инкасиране на суми, в градовете Силистра, Тутракан и Дулово, към датата на подаване на офертата.

Възложителят зарежда електронната база данни с новите задължения в сектора, ежедневно. Изпълнителят отчита събраните средства на възложителя  веднъж седмично, по график уточнен между Възложителя и Изпълнителя.

3.3.2. За доказване на техническите си възможности, участникът трябва да е изпълнил дейности с предмет и обем, идентични или сходни с тези на поръчката, за последните три години от датата на подаване на офертата, в зависимост от обособената позиция за която участника участва.
При  подаване на оферта, съответствието с изискването по т. 3.3.2 се декларира в ЕЕДОП, който се подава от всеки от участниците, членовете на обединения, подизпълнителите или третите лица. 

Съгласно чл. 67, ал. 5 от ЗОП, възложителят може да изисква от участниците и кандидатите по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата. 
В тези случаи, горепосочените изисквания се доказват с представянето на: 

Списък на доставките или услугите, които са идентични или сходни с предмета на обществената поръчка, с посочване на стойностите, датите и получателите, заедно с доказателство за извършената доставка или услуга;
Преди сключването на договора за обществена поръчка, участника, определен за изпълнител, трябва да предостави актуални документи,  удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

При подписване на договора Изпълнителят  подписва и декларация за конфеденциалност.

4.ОФЕРТА

4.1. При изготвяне на офертата всеки участник трябва да се придържа точно към обявените от възложителя условия и приложените образци.

4.2. Офертите се изготвят на български език. Офертата се подписва от представляващия участника или от надлежно упълномощено/и лице/а, като в офертата се прилага пълномощното от представляващия участника (с изключение на изискуемите документи, които обективират лично изявление на конкретно лице/а  - представляващ/и участника и не могат да се подпишат и представят от пълномощник).

4.3. До изтичането на срока за подаване на офертите всеки кандидат или участник може да промени, да допълни или да оттегли офертата си.

4.4. Всеки участник в процедура за възлагане на обществена поръчка има право да представи само една оферта.

4.5. Лице, което участва в обединение или е дало съгласие да бъде подизпълнител на друг кандидат или участник, не може да подава самостоятелно заявление за участие или оферта.

4.6. В процедура за възлагане на обществена поръчка едно физическо или юридическо лице може да участва само в едно обединение.

4.7. Свързани лица не могат да бъдат самостоятелни кандидати или участници в една и съща процедура.

4.8. Условията по т.4.4 до т.4.7. с е прилагат отделно за всяка от обособените позиции.

4.9.  Кандидатите и участниците могат да посочват в офертите си информация, която смятат за конфиденциална във връзка с наличието на търговска тайна. Когато кандидатите и участниците са се позовали на конфиденциалност, съответната информация не се разкрива от възложителя.

4.10. Участниците не могат да се позовават на конфиденциалност по отношение на предложенията от офертите им, които подлежат на оценка.

4.11. Представените образци в документацията за участие и условията, описани в тях, са задължителни за участниците. 
4.12. Срок за валидност на офертите: Не по-малко от 180 календарни дни /срокът за валидност на офертите започва да тече от датата, определена за краен срок за получаване на оферти/.
4.13. Офертата включва:

4.13.1. Попълнен ЕЕДОП.

4.13.2. Документи за доказване на предприетите мерки за надеждност (ако е приложимо).

4.12.3. Техническо предложение (Приложение №1Т), съдържащо също така:

а) документ за упълномощаване, когато лицето, което подава офертата, не е законният представител на участника;

б) предложение за изпълнение на поръчката в съответствие с техническите спецификации и изискванията на възложителя;

в) декларация за съгласие с клаузите на приложения проект на договор (Приложение  №3Д);

г) декларация за срока на валидност на офертата (Приложение  №4Д) ;

д) декларация, че при изготвяне на офертата са спазени изискванията свързани с данъци и осигуровки, опазване на околната среда, закрила на заетостта и условията на труд.(Прложение  №5Д)

е) Декларация по чл. 3, т. 8 от ЗИФОДРЮПДРСЛТДС (Проложение №6Д).
ж.)Схема /списък/ на населените места в областта, в които има подразделения и структури, взаимосвързаност, ерархия и пр;
з.) Схема на изградената компютърна мрежа;
4.12.4. Предлагани ценови параметри – съдържащо ценово предложение (Приложение №2Ц) – в отделен запечатан, непрозрачен плик.

4.12.5. Опис на представените документи в офертата (Приложение №7).



Всички документи в офертата следва да бъдат попълнени без корекции, подпечатани и подписани от представляващия участника, съгласно актуалната регистрация или от упълномощено от него лице;
Приложените копия на документи да бъдат заверени за вярност (гриф „вярно с оригинала”, подпис и мокър печат на участника), заверява се всяка страница;
4.10. Подаване на оферта. 

4.13.1. Документите, свързани с участието в процедурата, се представят от кандидата или от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса и в срока, посочен от възложителя.

4.13.2.Документите по т.4.11.1 се представят в запечатана непрозрачна опаковка, върху която се посочват:

-наименованието на кандидата или участника, включително участниците в обединението, когато е приложимо;

-адрес за кореспонденция, телефон и по възможност - факс и електронен адрес;

-наименованието на поръчката и обособените позиции, за които се подават документите.

4.13.3.При открита процедура и публично състезание опаковката по т.4.11.2. включва: - документите по чл. 39, ал. 2 и ал. 3, т. 1 от ППЗОП;

            - опис на представените документи; 

             - както и отделен запечатан непрозрачен плик с надпис "Предлагани ценови параметри", който съдържа ценовото предложение по чл. 39, ал. 3, т. 2 от ППЗОП.

4.13.4. Когато участник подава оферта за повече от една обособена позиция, в опаковката по т. 4.13.2  за всяка от позициите се представят поотделно комплектувани документи по чл. 39, ал. 3, т. 1 от ППЗОП и отделни непрозрачни пликове с надпис "Предлагани ценови параметри", с посочване на позицията, за която се отнасят.

4.13.5. За получените оферти при възложителя се води регистър, в който се отбелязват:

-подател на офертата;

-номер, дата и час на получаване;

-причините за връщане на заявлението за участие или офертата, когато е приложимо.

4.13.6.При получаване на офертата върху опаковката по чл. 47, ал. 2 от ППЗОП се отбелязват поредният номер, датата и часът на получаването, за което на приносителя се издава документ.

  4.13.7. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. Ако участникът изпраща офертата  чрез препоръчана поща или куриерска служба, разходите са за негова сметка. В този случай, той следва да изпрати офертата така, че да обезпечи нейното пристигане на посочения от Възложителя адрес,  преди изтичане на срока за подаване на офертите. Рискът от забава или загубване на офертата  е за участника. Възложителят не се ангажира да съдейства  за пристигането на офертата на адреса и в срока, определен от него. 

4.13.8.Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра по т.4.11.5.

   4.13.9. Възложителят може да удължи обявените срокове, когато в първоначално обявения срок няма постъпили оферти или е подадена само една оферта. С публикуването на обявлението за изменение или допълнителна информация, се смята че всички заинтересовани лица са уведомени. 

5. РАЗЯСНЕНИЯ ПО ДОКУМЕНТАЦИЯТА, КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ.

5.1. При писмено искане за разяснения по условията на обществената поръчка, направено до 5 дни, преди изтичането на срока за получаване на оферти, възложителят публикува в профила на купувача писмени разяснения. Разясненията  се публикуват на профила на купувача в срок до 3 дни от получаване на искането и в тях не се посочва лицето, направило запитването.

5.2. В случай, че от предоставяне на разяснението от Възложителя до крайния срок за получаване на оферти остават по-малко от три дни,  Възложителят ще удължи срока за получаване на оферти чрез решение за промяна.  В тези случаи решението за промяна се публикува в профила на купувача, в деня на изпращането му за публикуване в Регистъра на обществените поръчки. 

5.3. Всички комуникации и действия на Възложителя и на Участниците, свързани с настоящата поръчка, са в писмен вид.

5.4.Участникът може да представя своите писма и уведомления по факс, чрез препоръчано писмо с обратна разписка или куриерска служба. 

5.5. Решенията на Възложителя, за които той е длъжен да уведоми Участниците, се изпращат по факс, или се връчват лично срещу подпис или се изпращат с препоръчано писмо с обратна разписка, чрез куриерска служба. 

5.6. За получено се счита това уведомление, което е достигнало до адресанта, на посочения от него адрес. Когато адресантът е сменил своя адрес и не е информирал своевременно за това Възложителя, или адресатът не желае да приеме уведомлението, за получено се счита това уведомление, което е достигнало до адреса, известен на изпращача.


6. ВИД И РАЗМЕР НА ГАРАНЦИИТЕ
6.1.Гаранцията за изпълнение на договора е в размер на 2% (два процента) от прогнозната стойност на поръчката за съответната обособена позиция.


6.2.Гаранциите се предоставят в една от следните форми:

1. парична сума;

2. банкова гаранция;

3. застраховка, която обезпечава изпълнението, чрез покритие на отговорността на изпълнителя.

6.3.Гаранцията по т. 1 или 2 може да се предостави от името на изпълнителя за сметка на трето лице - гарант.

6.4. Участникът, определен за изпълнител, избира сам формата на гаранцията за изпълнение.

6.5. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

6.6.Условията и сроковете за задържане или освобождаване на гаранцията за изпълнение се уреждат в договора за обществена поръчка.

Гаранцията за изпълнение под формата на парична сума трябва да бъде внесена по следната сметка на Възложителя:
Банка: SG ЕКСПРЕСБАНК-гр.Силистра
Банков код (BIC): TTBB BG22
Банкова сметка (IBAN):  BG04 TTBB 9400 1505 0159 39
Когато участникът избере гаранцията за изпълнение да бъде банкова гаранция, тогава в нея трябва да бъде изрично записано, че тя е безусловна и неотменима, че е в полза на Възложителя и че е със срок на валидност, който  покрива срока за изпълнение на предмета на договора, удължен с един месец. При представяне на гаранцията, в платежното нареждане или в банковата гаранция изрично се посочва договорът, за който се представя гаранцията.


При условие, че избраният изпълнител реши да обезпечи изпълнението чрез застраховка, застраховката трябва да покрива напълно сумата на гаранцията за изпълнение и да е съобразена с условията за изпълнение на поръчката и договора. 


Договорът за възлагане на обществената поръчка не се сключва преди спечелилият участник да представи гаранция за изпълнение.

6. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ

Възложителят  провежда процедурата, когато има получена поне една оферта до крайния срок за представяне на офертите, определен в обявлението за обществената поръчка. 

След изтичането на срока за получаване на офертите,  възложителят назначава комисията по чл. 103, ал. 1 от ЗОП със заповед, в която определя:

1. поименния състав и лицето, определено за председател;

2. сроковете за извършване на работата;

3. място на съхранение на документите, свързани с обществената поръчка, до приключване работата на комисията.

 
Членовете на комисията,  представят на възложителя декларация по чл. 103, ал. 2 от ЗОП,  след получаване на протокола по чл.48, ал.6 от ППЗОП  с кандидатите или участниците и на всеки етап от процедурата, когато настъпи промяна в декларираните данни.

При промяна в датата, часа или мястото за отваряне на заявленията за участие или на офертите,  кандидатите или участниците се уведомяват чрез профила на купувача, най-малко 48 часа преди новоопределения час.

Комисията по чл. 103, ал. 1 от ЗОП, започва работа след получаване на офертите и протокола по чл.48, ал.6 от  ППЗОП. 

Получените оферти  се отварят на публично заседание, на което могат да присъстват кандидатите или участниците в процедурата или техни упълномощени представители, както и представители на средствата за масово осведомяване.

 Комисията отваря по реда на тяхното постъпване запечатаните непрозрачни опаковки, оповестява тяхното съдържание и проверява за наличието на отделен запечатан плик с надпис "Предлагани ценови параметри".

Най-малко трима от членовете на комисията подписват техническото предложение и плика с надпис "Предлагани ценови параметри".

Комисията предлага по един от присъстващите представители на другите участници  да подпише техническото предложение и плика с надпис "Предлагани ценови параметри".

 Публичната част от заседанието на комисията приключва след извършването на гореизброените действия.

 Комисията разглежда документите по чл. 39, ал. 2 от ППЗОП за съответствие с изискванията към личното състояние и критериите за подбор, поставени от възложителя, и съставя протокол.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокол и го изпраща на всички кандидати или участници в деня на публикуването му в профила на купувача.

В срок до 5 работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие.

Тази  възможност се прилага и за подизпълнителите и третите лица, посочени от кандидата или участника. Кандидатът или участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

Когато промените се отнасят до обстоятелства, различни от посочените по чл. 54, ал. 1, т. 1, 2 и 7 и чл. 55, ал. 1, т. 5 ЗОП,  новият ЕЕДОП може да бъде подписан от едно от лицата, които могат самостоятелно да представляват кандидата или участника.

След изтичането на срока комисията пристъпва към разглеждане на допълнително представените документи относно съответствието на кандидатите/участниците с изискванията към личното състояние и критериите за подбор.

При извършването на предварителния подбор и на всеки етап от процедурата, комисията може при необходимост да иска разяснения за данни, заявени от кандидатите и участниците, и/или да проверява заявените данни, включително чрез изискване на информация от други органи и лица.

Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

Комисията разглежда допуснатите оферти и проверява за тяхното съответствие с предварително обявените условия.

Ценовото предложение на участник, чиято оферта не отговаря на изискванията на възложителя, не се отваря.

Не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето. 

Комисията оценява офертите в съответствие с предварително обявените условия и критерии за оценка. 

Комисията изготвя  протокол /доклад/ за резултатите от работата си съгласно ППЗОП и ЗОП. 
7. ПРИЕМАНЕ РАБОТАТА НА КОМИСИЯТА. РЕШЕНИЕ.
Възложителят утвърждава протокола по чл.181 ал.4 от ЗОП по реда на чл.106 от ЗОП.

В 10-дневен срок от получаването му, възложителят го утвърждава или го връща на комисията с писмени указания.

В 10-дневен срок от утвърждаването му, възложителят издава решение за определяне на изпълнител или за прекратяване на процедурата. Решенията се изпращат в един и същи ден на участниците и се публикуват в профила на купувача (чл. 181, ал. 6 и 8 от ЗОП).
8. СКЛЮЧВАНЕ НА ДОГОВОР ЗА ВЪЗЛАГАНЕ НА ИЗПЪЛНЕНИЕТО

Възложителят сключва писмен договор за изпълнение с участниците, класирани на първо място. 

Договорът за обществена поръчка, който се сключва, трябва задължително да  съответства на приложения в документацията проект на договор. Същият се публикува в профила на купувача в срок до 30 дни от сключването му заедно с приложенията към него.

Договорът за възлагане, се сключва с участника, определен за изпълнител не по-рано от изтичане на 14-дневен срок от уведомяване на заинтересованите участници за решението за определяне на изпълнител. 
9.ПОЛУЧАВАНЕ НА ДОКУМЕНТАЦИЯ ЗА УЧАСТИЕ
9.1. Документацията е достъпна на профила на купувача на адрес http://vik-silistra.com/inkasirane_sumi_2016/
9.2. Възложителят ще предостави документацията на всяко лице, поискало това, включително като му я изпрати за негова сметка. 

10.ДОПЪЛНИТЕЛНА ИНФОРМАЦИЯ

За допълнителна информация на телефони: 086/851496-инж.В.Велева-орг.”ЗОП”; 086/820564-Николинка Иванова-гл.счетоводител.

